**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL FUTBOLO AIKŠTĖS SPORTININKŲ G. 46, KLAIPĖDOJE, PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš viešosios įstaigos „Atlanto“ futbolo klubo Klaipėdos miesto savivaldybės nuosavybėn inžinerinį statinį – futbolo aikštę Sportininkų g. 46, Klaipėdoje (unikalus Nr. 2197-8002-7075, plotas – 10270,00 kv. m, žymėjimas plane – k7).

**2. Projekto rengimo priežastys ir kuo remiantis parengtas sprendimo projektas.**

Viešajai įstaigai „Atlanto“ futbolo klubui nuosavybės teise priklauso inžinerinis statinys – futbolo aikštė Sportininkų g. 46, Klaipėdoje (unikalus Nr. 2197-8002-7075, žymėjimas plane – k7). Ši futbolo aikštė yra šalia Klaipėdos miesto savivaldybei priklausančios futbolo aikštės (žymėjimas plane – k10) ir centrinio stadiono komplekso.

VšĮ „Atlanto“ futbolo klubas kreipėsi į Klaipėdos miesto savivaldybės administraciją ir pranešė, kad sutinka Klaipėdos miesto savivaldybei nuosavybės teise neatlygintinai perduoti futbolo aikštę Sportininkų g. 46, Klaipėdoje (unikalus Nr. 2197-8002-7075, žymėjimas plane – k7).

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, savivaldybė galėtų užtikrinti tinkamą šio turto funkcionavimą ir priežiūrą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Nėra.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas inžinerinis statinys – futbolo aikštė.

Teikiame svarstyti šį sprendimo projektą.

Turto skyriaus vedėja Genovaitė Paulikienė